

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO
2020 M. VASARIO 6 D. ĮSAKYMO NR. V-126 „DĖL ŽALOS PACIENTŲ SVEIKATAI PREVENCIJOS KOMISIJOS DARBO REGLAMENTO PATVIRTINIMO“ PAKEITIMO

2023 m. kovo 23 d. Nr. V-360
Vilnius

. P a k e i č i u Žalos pacientų sveikatai prevencijos komisijos darbo reglamentą, patvirtintą Lietuvos Respublikos sveikatos apsaugos ministro 2020 m. vasario 6 d. įsakymu Nr. V-126 „Dėl Žalos pacientų sveikatai prevencijos komisijos darbo reglamento patvirtinimo“: 
. Pakeičiu 9 punktą ir jį išdėstau taip:
„. Valstybinė akreditavimo sveikatos priežiūros veiklai tarnyba prie Sveikatos apsaugos ministerijos (toliau – Tarnyba) užtikrina technines Prevencijos komisijos veiklos sąlygas.“
. Pakeičiu 20 punktą ir jį išdėstau taip:
„. Prevencijos komisijai priėmus sprendimą teikti Įstatymo 26 straipsnio 12 dalyje nurodytus siūlymus, Prevencijos komisijos sekretorius ne vėliau kaip per 5 darbo dienas nuo Prevencijos komisijos posėdžio dienos parengia asmens sveikatos priežiūros įstaigai (-oms) ir (ar) kitai (-oms) institucijai (-oms), ir (ar) įstaigai (-oms), kuriai (-ioms) teikiamas siūlymas, arba sveikatos apsaugos ministrui adresuotą raštą su siūlymais, kurį pasirašo Prevencijos komisijos pirmininkas. Šiame punkte nurodytą raštą Prevencijos komisijos sekretorius registruoja Tarnybos dokumentų valdymo sistemoje ir išsiunčia sveikatos priežiūros įstaigai (-oms), kuriai (-ioms) teikiamas siūlymas, arba pateikia sveikatos apsaugos ministrui.“
. Pakeičiu 21 punktą ir jį išdėstau taip:
„. Nuasmeninti (neviešinant fizinių asmenų ne Prevencijos komisijos narių asmens duomenų) Prevencijos komisijos posėdžių protokolai skelbiami Tarnybos interneto svetainėje.“
. N u s t a t a u, kad šis įsakymas įsigalioja 2023 m. balandžio 1 d.

